கேள்வி: கஞ்சிரான் குளம் பறவைகள் சரணாலயம் பற்றி தகவல் சொல்.
பதில்: கஞ்சிரான் குளம் பறவைகள் சரணாலயம் ''(Kanjirankulam Bird Sanctuary )'' இராமநாதபுரம் மாவட்டம் ,முதுகுளத்தூர் அருகே உள்ள அபிராமம் செல்லும் வழியில் 4 கி.மீ தொலைவில் உள்ளது. இச்சரணாலயம் புதியதாக 1989 இல் உருவாக்கபட்ட பறவைகள் சரணாலயமாகும். 9°20′வடக்கு 78°29′கிழக்கு என்பது இதன் அமைவிட ஆள்கூறு ஆகும். மொத்த பரப்பளவாக சுமார் 1.04 சதுர கிலோமீடர் பரப்புடன் அமைந்திருக்கும் ஒரு பாதுகாக்கப்பட்ட பகுதியாகக் கஞ்சிரான் குளம் பறவைகள் சரணாலயம் கருதப்படுகிறது. இதற்கு அருகே சித்ரங்குடி பறவைகள் சரணாலயம் உள்ளது. எனவே அனைத்துலகப் பெயராக சித்ரங்குடிமற்றும் கஞ்சிரான்குளம் பறவை சரணாலயம் என்றும் , முக்கிய பறவை பகுதி குறியீடு: ஐஎன்261, அடிப்படை: ஏ1, ஏ4i. என்ற குறியீட்டாலும் அடையாளப்படுத்தப்படுகிறது.பன்னாட்டு பறவை வாழ்க்கை [http://www.birdlife.org/datazone/sites/index.html?action=SitHTMFindResults.asp&INam=Chitragudi&Reg=2&Cty=99 Chitragudi and Kanjirankulam Bird Sanctuary]. இடம்பெயரும் எரான் எனப்படும் சில வகை கொக்குகள் இங்குள்ள கருவேலமரங்களில் காணப்படுவது இச்சரணாலயத்தின் சிறப்பாகும்.
கேள்வி: கஞ்சிரான் குளம் பறவைகள் சரணாலயம் - தாவரங்கள் குறித்து விரிவாக சொல்லுங்கள்.
பதில்: சரணாலயத்தில் உள்ள தாவரங்கள் பெரும்பாலும் வெப்பமண்டல வறண்ட இலையுதிர் காடுகள் வகை தாவரங்களாகும். கருவேலம் மரங்கள் அதிக அளவிலும் முருங்கை, வேம்பு, அத்தி, பூவரசு மரங்கள் போன்றவையும் இங்கு காணப்படுகின்றன.
கேள்வி: கஞ்சிரான் குளம் பறவைகள் சரணாலயம் - பறவைகள் பற்றி நீங்கள் என்ன அறிந்துள்ளீர்கள்?
பதில்: வலசை செல்லும் பறவைகள் அக்டோபர் முதல் பிப்ரவரி வரை இங்கு தங்கிச்செல்லுகின்றன அவை: சின்னக் கொக்கு, பெரிய கொக்கு, மஞ்சள் மூக்கு நாரை, கருந்தலை அரிவாள் மூக்கன், வெள்ளைத்தலை அரிவாள் மூக்கன் போன்ற பறவைகள் இங்கு காணப்படுகின்றன.